钦定古今图书集成/明伦汇编/氏族典/第382卷 > 李洪
## 钦定古今图书集成/明伦汇编/氏族典/第382卷 > 李洪

按《前燕录》：“洪，平阳人，初帅流民入定陵，众至数千，受
王浚假署为雍州刺史，后归慕容。”仕为大理，历内
史右司马。石虎攻棘城，洪弟普劝洪出避祸。洪曰：“吾
受慕容氏大恩，义无去就，当就死于此耳。”与普流涕
而决，洪由是以忠笃著名。𬀩立，转龙骧将军，进位司
空。王猛克邺，随𬀩入长安，拜驸马都尉，奉朝请，卒。